Olympialaiset jumalat

Olympolaisia jumalia on perinteisesti kaksitoista: Zeus, Hera, Athene, Hefaistos, Ares, Afrodite, Apollon, Artemis, Demeter, Hestia, Poseidon ja Hermes.

Vanhoissa luetteloissa esiintyy usein Dionysoksen nimi Hestian tilalla. Muita Olymposvuoren asukkaita ovat Herakles jumalaksi korottamisensa jälkeen; hänen vaimonsa Hebe, Heran tytär, joka on jumalten juomanlaskija ja nuoruuden jumalatar; Eros, seksuaalisen intohimon poikajumala ja Afroditen seuralainen; titaani Iris, Zeuksen ja myöhemmin Heran sanansaattaja, joka ilmestyy ihmisille sateenkaarena; sekä Ganymedes, Zeuksen juomanlaskija. Haades pysyttelee manalassa.

Voitettuaan Tyfonin Zeus jakoi jumalille heidän valtakuntansa ja voimansa ja heitä kiellettiin ylittämästä rajojaan: niinpä Zeus torui Afroditea, joka oli ei-sotilaallinen rakkauden jumalatar; siitä että tämä ilmestyi Troijan taistelukentille, ja vain Hermeksellä oli pääsy taivaaseen, maahan ja manalaan.

Kirjallisuudessa jumalille on annettu epiteettejä oli lisänimiä, kuten Zeus ”pilvenkerääjä”, ”suurisilmäinen”, Hera ja ”säihkyväsilmäinen” Athene. Kuvataiteissa heidät tunnistaa iästä, pukeutumisesta ja tunnusesineistä, joskin vanhimmassa kreikkalaisessa taiteessa nämä eivät olleet johdonmukaisia.

C:\Program Files (x86)\Microsoft Office\MEDIA\CAGCAT10\j0088542.wmf

Zeus

Zeus oli Kronoksen ja Rhean poika. Hän osoitti ylivoimaisuutensa taistelussa Tyfonia ja titaaneja vastaan ja hänestä tuli Olympoksen hallitsija. Saatuaan lukuisia lapsia titaanien kanssa hän meni naimisiin sisarensa Heran kanssa; vaikka heillä oli useita merkittäviä lapsia, heidän avioliittonsa oli kaukana onnellisesta, mikä pääasiassa johtui Zeuksen taipumuksesta himoita kuolevaisia naisia. Näissä suhteissa toteutuu varsin tavallinen kaava: Zeus ihastuu johonkin naiseen ja hänen on käytävä tämän luona valepukuisena (jos hän ilmaantuisi ukkosineen ja salamoineen, hän tuhoaisi ihmisen); Hera saa tietää asiasta, ja kostaa miehelleen rankaisemalla naista tai rakkaussuhteesta syntyneitä jälkeläisiä.

Zeus (nimi merkitsee ”loistaa”) oli taivaanjumala taivaan kaikissa muodoissa kirkkaasta valoisuudesta synkimpään myrskyyn. Hän jakoi oikeutta ja suojeli nimeensä vannottuja valoja. Taiteessa hän esiintyy pitkätukkaisena (joskus palmikoituna), kypsäikäisenä ja kunnioitusta hahmona; hänet on esitetty sekä alastomana että täydessä loistossaan; hänen tunnuksensa ovat kruunu, valtikka, salama (ei siksak-muotoinen, vaan pikemminkin kuin kelvoton paksu sikari), otsaripa ja kotka. Hänen tärkein pyhä paikkansa oli Olympia, jossa järjestettiin joka neljäs vuosi kilpailut hänen kunniakseen. Kreikan kaikilla valtioilla oli oikeus osallistua niihin. Paikalle rakennettiin 400-luvulla eKr. loistelias temppeli, jossa sijaitsi valtaistuimellaan istuvaa jumalaa kuvaava kullasta ja norsunluusta tehty patsas; sen oli tehnyt Feidias ja siitä tuli yksi maailman seitsemästä ihmeestä.

Hera

Kronoksen ja Rhean tytär, Hera oli yksi niistä jumalista, jotka Kronos nielaisi; kun titaani oksensi hänet takaisin mahastaan, hän ei liittynyt veljiinsä ja siskoihinsa taistelussa jättiläisiä vastaan, vaan hänet pantiin Okeanoksen ja Tethyksen hoitoon. Hänestä tuli Zeuksen pysyvä vaimo Zeuksen muiden jumalatarsuhteiden jälkeen ja hänestä tuli avioliiton ja synnytyksen jumalatar; hänen hahmonsa heijastaa myyteissä tätä roolia ja hän purkaa jatkuvasti kiukkuaan miehensä uskottomuutta kohtaan. Hänen ja Zeuksen yhteiset lapset olivat Ares, Hebe (nuoruuden kauneuden vartija ja jumalten juomanlaskija); suutuksissaan äidittömän Athenen syntymiselle Hera synnytti isättömän Hefaistoksen.

Taiteessa Hera kuvataan kypsäksi naiseksi, jolla on toisinaan taidokas kruunu ja valtikka ja joka pitää häähuntua syrjässä kasvoiltaan. Hänen tärkein kulttikeskuksensa sijaitsi Argoksessa.

Athene

Sodan sekä taiteiden ja käsityön sekä myöhemmin myös yleisen viisauden neitsytjumalatar Athenen syntymä oli poikkeuksellinen. Zeuksen isovanhemmat Gaia ja Uranos olivat varoittaneet Zeusta, että hänen ensimmäinen vaimonsa Metis synnyttäisi pojan, joka syrjäyttäisi Zeuksen, kuten tämä oli tehnyt omalle isälleen. Siksi Zeus nielaisi raskaana olevan Metiksen ja unohti tämän tyystin, kunnes heräsi eräänä aamuna valtavaan päänsärkyyn ja helisevään ääneen päässään. Hefaistos kutsuttiin avaamaan Zeuksen kallo, jotta nähtäisiin, mikä oli vialla; sepäntaidon jumala teki työnsä ja ulos ponnahti täydessä haarniskassa oleva Athene, josta tuli Zeuksen suosikki. Hänen lisänimensä ”Promakhos” (suojelija) ja ”Ergane” (työläinen) heijastavat hänen kaksoisrooliaan sodalla ja jokapäiväisen työn jumalana.

Taiteessa hänet kuvataan pitkänä, hoikkana, ylhäisenä naisena, jolla on kypärä, keihäs ja kilpi sekä erityinen rintakilpi (aigis) jota koristaa gorgon (naishirviön) pää ja hän pitää pitkän tunikan päällä. Hänen tärkein pyhättönsä sijaitsi Ateenan Akropoliilla, jonka Erekhteionin temppelissä palvottiin hänen vanhaa puista kuvaansa, kunnes Feidias valmisti jumalattaresta valtavankokoisen kullalla ja norsunluulla koristellun patsaan loistavaan Athene Parthenoksen (”neitsyt”) temppeliin, jota kutsutaan Parthenoksi. Hänen kunniakseen järjestettiin joka vuosi Panathenaia-juhlat ja joka neljäs vuosi oli erityisjuhlat, jolloin vanha puupatsas sai uuden tunikan.

Ateenalaiset olivat rakentaneet jo kauan sitten kukoistavan kaupungin, jota suojelemaan he toivoivat jumalaa. Sekä Poseidon että Athene halusivat tuon kunnian ja ryhtyivät taistelemaan siitä. Ateenalaiset ehdottivat rauhallisempaa tapaa riidan ratkaisemiseksi; se joka antaisi heille suurimman lahjan saisi kaupungin omakseen. Poseidon aloitti ja löi kolmikärjellään Akropoliin kallioon, mihin syntyi suolavetinen lähde; ateenalaiset protestoivat, että heidän rehevät viljelymaansa pilaantuvat ja pyysivät Athenelta hyödyllisempää lahjaa. Athene löi keihäällään kalliota ja siihen versoi oitis oliivipuu; ateenalaiset tajusivat, että puu tuottaisi heille öljyä ruoanlaittoon, valaisuun ja hajusteisiin, ja niin he antoivat kaupungin Athenen suojelukseensa. Kolmikärki ja pyhä oliivipuu säilyivät kaupungin tunnuksina vuosisatoja.

Kerran Athene oli tuomassa valtavaa kiveä ateenalaisilla luonnolliseksi puolustusmuuriksi; Hefaistos huomasi hänen saapuvan ja yritti rakastella hänen kanssaan, kun hän lensi kohti kaupunkia. Athenen onnistui torjua Hefaistos, mutta kivi putosi maahan ja muodosti kartiomaisen Lykabettoksen kukkulan, kun taas Hefaistoksen siemenneste putosi Akropoliille ja siitä syntyi Erekhtheus, Ateenan tuleva kuningas. Athene ei taistellut vain ateenalaisten rinnalla, vaan osallistui myös monien kreikkalaisten tarusankarien seikkailuihin.

Poseidon

Rhean ja Kronoksen poika, meren, maanjäristyksen ja hevosten jumala Poseidon sai hallittavakseen meren vedettyään arpaa veljiensä Zeuksen ja Haadeksen kanssa. Hänen seikkailunsa muistuttavat useinkin Zeuksen seikkailuja, kuten kuolevaisten naisten viettely eläimeksi – esimerkiksi pässiksi, delfiiniksi tai linnuksi – naamioituneena; ja Zeuksen lailla hän rakastui myös miehiin ja vei Pelopsin rakastajakseen Olympokselle ja lahjoitti tälle siivekkäitä hevosia, joilla Pelops voitti vaunukilpailut ja sai puolisokseen Hippodameian. Peloponnesos sai nimensä Pelopsin mukaan. Poseidon taisteli jatkuvasti maanpäällisten paikkojen vallasta, kuten Ateenasta, jonka hän hävisi veljentyttärelleen Athenelle, sekä Korintista, jossa Helios sai Akrokorintin kukkulan ja Poseidonille annettiin Isthmos, joka muodostaa sillan Attikaan. Hänelle pyhitettiin tärkeä pyhättö Isthmoksella. Taiteessa hänet kuvataan samanlaiseksi kuin Zeus lukuun ottamatta vähemmän hallitsevaa asentoa, ja hänet tunnistaa kolmikärjestään; toisinaan hänellä on kädestään jokin mereneläin.

C:\Program Files (x86)\Microsoft Office\MEDIA\CAGCAT10\j0088542.wmf

Artemis

Artemis oli Leton ja Zeuksen tytär ja Apollonin sisar ja Athenen lailla neitsytjumalatar; hänelle annettiin valtakunnaksi villit alueet kaupungin muurien ulkopuolelta, siellä hän metsästi ja suojeli villieläimiä; hän oli myös synnytyksen jumalatar. Hänen yhteenottonsa miesten kanssa koskevat yleensä julmien rangaistuksien antamista miesten yritettyä ryöstää hänet tai vakoilla häntä. Taiteessa hän esiintyy kauniina metsästäjättärenä, yleensä lyhyessä tunikassa, kädessään jousi ja nuolikotelo; myöhemmässä taiteessa hänet saatettiin kuvata kuun sirppi päänsä päällä – osoitus hänen yhteyksistään kuuhun.

Kun kuningas Agamenmon oli aikeissa johtaa Kreikan laivaston Troijaan saadakseen takaisin veljensä vaimon Helenan, jonka Paris oli ryöstänyt, hän kerskaili tyhmyyttään olevansa parempi metsästäjä kuin Artemis. Jumalatar rankaisi häntä kieltämällä hänen laivoiltaan tuulet, ellei hän uhraisi nuorta Ifigeneia-tytärtään jumalattarelle. Tyttö vietiin alttarille, mutta Artemiksen tuli häntä sääli ja hän asetti tytön paikalle hirven ja vei tytön papittarakseen barbaaristen taurien maahan. Siellä tyttö uhrasi kaikki maahan tulleet muukalaiset Artemikselle.

C:\Program Files (x86)\Microsoft Office\MEDIA\CAGCAT10\j0088542.wmf

Apollon

Zeuksen ja titaani Leton poika ja Artemiksen veli Apollon syntyi Deloksen saarella, joka säilyi hänelle pyhitettynä. Ollessaan vielä poikanen Apollon matkusti Delfoihin, jossa hän surmasi valtavan Python-käärmeen ja otti valvontaansa Pythian oraakkelin. Hän ilmestyi delfiininä kreetalaisille merimiehille ja vei heidät Delfoihin määräten heidät vartioimaan oraakkeliaan ja rakentamaan temppeliä Apollon Delfiniokselle. Apollon ja Artemis puolustivat äitinsä kunniaa, kun Theban kuningatar Niobe kerskui, että hänen lapsensa olivat kauniinmpia; jumalat ampuivat niobidit nuolillaan.

Apollonin oli ennustamisen ja parannustaidon jumala ja hänet liitettiin myös musiikkiin ja kulttuuriin; häntä palvottiin rationaalisena jumalana, joka puolusti älyllistä tavoittelua. Näin ollen hän oli Dionysoksen vastakohta. Hänellä oli monia rakkaussuhteita sekä kuolevaisten naisten että miesten kanssa. Taiteessa hän esiintyy parrattomana, komeana nuorukaisena, jolla on pitkä, usein palmikoitu tukka ja kädessään jousi, lyyra tai pyhä laakerin oksa. C:\Program Files (x86)\Microsoft Office\MEDIA\CAGCAT10\j0088542.wmf

Ares

Zeuksen ja Heran ainut poika Ares oli sodan jumala. Taiteessa hän esiintyy tavallisena kreikkalaisena soturina, jolla on kypärä, kilpi, miekka ja keihäs. Hänen yhteytensä sotataitoon on kuitenkin kaukana loistokkuudesta: yleensä tapaamme hänet aiheuttamassa mahdollisimman paljon ongelmia taistelukentällä hänen yrittäessään saada aikaan mahdollisimman paljon verenvuodatusta molemmilla puolilla. Hänen olympolaiset toverinsa eivät välitä hänestä lukuun ottamatta Afroditea, joka on hänen rakastajansa. Erään kerran Hefaistos lähti Olympokselta ja asui jonkin aikaa Lemnoksella. Hänen vaimonsa Afrodite kutsui Areksen vuoteeseensa, mutta Hefaistos oli ripustanut vuoteen yläpuolelle ohutlankaisen verkon, joka putosi heidän niskaansa; he sotkeutuivat siihen tyystin ja Hefaistos kutsui kaikki muut olympolaiset nauramaan sodan jumalan ja rakkauden jumalattaren kustannuksella. Sepäntaidon jumala vapautti heidät ja Afrodite palasi Kyprokselle ja Ares Traakiaan, joka oli hänen palvontansa keskuspaikka.

Afrodite

Kuuluisin kertomus eroottisen rakkauden jumalattaren synnystä kertoo, että hän ilmestyi meren vaahdosta, joka ympäröi Uranoksen irti leikattuja sukuelimiä; hänen nimensä tarkoittaa ”vaahdosta syntynyttä” Homeros tekee hänestä Zeuksen ja okeanidi Dionen tyttären. Samoin seksuaalisen himon jumala Eros on useissa kertomuksissa Afroditen ja Areksen poika, vaikka Hesiodoksen mukaan Eros oli vastaanottamassa Afroditea rannalla syntyessä. Monet kreikkalaiset kytkivät Afroditen itämaisiin rakkauden jumalattariin, kuten Ishtariin; nämä olivat myös sodan jumalattaria ja tämä kenties selittää Afroditen yhteyden Arekseen, sodan jumalaan. Hänen puolisonsa Olympoksella oli ontuva Hefaistos.

Taiteessa Afrodite esiintyy alkuun nuorena, viehättävänä naisena, jolla on kauniit vaatteet ja jolla on useinkin kädessään kukka tai kyyhky. Kuuluisimman patsaan hänestä teki Praksiteles hänen pyhättöönsä Kosille, mutta kun patsas paljastettiin, kaunpunkineuvosto hylkäsi sen järkyttyneenä sen alastomuudesta. Knidoksen asukkaat ostivat patsaan omaan pyhättöönsä ja asettivat sen romanttisesti sijoitettuun pyöreään temppeliin. Professori Love löysi sattuvasti (love = rakkaus) aivan äskettäin temppelin, joka oli yksi tärkeimmistä Afroditen kulttikeskuksista; itse patsas on kauan sitten kadonnut, mutta sen jalusta ja kreikankielinen teksti, joista käy ilmi taiteilija sekä aihe, on löydetty. Patsas seisoi selin laskevaan aurinkoon ja mereen. Eräs tarina kertoo miehestä, joka himoitsi patsasta ja joka makasi eräänä yönä patsaan kanssa; kertomus korostaa pikemminkin antiikin aikana Afroditeen liitettyä fyysistä seksuaalisuutta kuin myöhemmin kehiteltyä romanttisempaa näkökulmaa.

Afroditen kuvaaminen kauniiksi, kypsäksi naiseksi, joka valmistautuu kylpemään, vaikutti kaikkiin myöhempiin jumalattaren kuvauksiin. Hän esiintyy usein yhdessä Eroksen kanssa – tämä kuvattiin varhaisessa taiteessa kauniiksi nuorukaiseksi, jolla oli pitkät siivet ja pitkät hiukset ja jolla oli jousi ja kultakärkisiä nuolia, joilla hän puhkaisee rakastavaisten sydämet. Myöhemmässä taiteessa Eros jakautui moniksi lyhytsiipisiksi lapsiksi (erooteiksi ja kupidoiksi), renessanssin ”puttojen” edeltäjiksi.

Afroditella oli sekä kuolevaisia että kuolemattomia rakastajia. Kun hän torjui Hermesen, lähetti Zeus kotkansa sieppaamaan hänen sandaalinsa ja viemän ne Hermekselle, joka ei palauttanut niitä ennen kuin Afrodite alistui. Heidän poikansa oli kaunis nuorukainen Hermafroditos, johon naiadi (veden nymfi) Salmakis rakastui pojan ollessa kylpemässä hänen lähteellään. Kun he rakastelivat, Salmakis takertui niin tiukasti nuorukaiseen, että heidän vartalonsa sulautuivat yhdeksi. Taiteessa Hermafroditos esiintyy naisena, jolla oli miehen sukuelimet.

C:\Program Files (x86)\Microsoft Office\MEDIA\CAGCAT10\j0088542.wmf

Hefaistos

Hera synnytti Hefaistoksen ilman isää ilmeisestikin kostoksi Zeukselle siitä, että tämä oli luonut Athenen ilman äitiä. Hera ei pitänyt Hefaistoksesta, koska tämä ontui; hän heitti pojan alas Olymokselta Okeanokseen, josta titaanit pelastivat hänet. Kun hän kasvoi, hän rankaisi äitiään valmistamalla tälle maagisen kultasien valtaistuimen ja kun Hera istuutui sille, hän huomasi juuttuneensa tiukasti siihen kiinni. Jumalat yrittivät taivuttaa Hefaistosta palaamaan Olympokselle ja antamaan anteeksi äidilleen, mutta Hefaistos kieltäytyi kunnes Dionysos juotti hänelle viiniä ja toi juopuneen jumalan olympolaisten tovereidensa suureksi hilpeydeksi aasin selässä takaisin Olympokselle.

Hefaistokseen liitettiin tuli sekä taonnan metallitöiden taito ja hänen pajansa uskottiin sijaitsevan tulivuoren, kuten Sisilian Etnan alla. Taiteessa hän esiintyy usein pukeutuneena käsityöläisen lyhyeen tunikaan kädessään kaksiteräinen kirves tai sepän tongit; hänen raajarikkoisuuttaan kuvataan joskus siten, että hän nojaa kainalosauvoihin. Hänen temppelinsä Ateenan Agoralla oli lähellä savenvalajien työpajoja ja siellä oli patsaita sekä hänestä itsestään että Athenesta, joka myös liitettiin käsitöihin.

C:\Program Files (x86)\Microsoft Office\MEDIA\CAGCAT10\j0088542.wmf

Hermes

Hermes oli Zeuksen ja plejadi Maian jälkeläinen, joka syntyi eräässä Kyllene-vuoren luolassa Arkadiassa. Hän oli varhaiskypsä lapsi, ja jo syntymäpäivänään hän kipusi ulos kehdostaan ja surmasi luolan ulkopuolella kilpikonnan, ja käyttäen sen kuorta äänirasiana ja lampaan suolia kielinä hän keksi lyyran. Myöhemmin samana päivänä Hermes varasti Apollonin karjan ja vei sen luolaansa, jossa hän asettui pitkälleen kehtoonsa teeskennellen viatonta. Lopulta Apollon sai varkaan kiinni (Hermeksestä tuli myöhemmin varkaiden jumala) ja vaati lyyraa karjastaan, mistä hyvästä hän teki Hermeksestä karjan ja paimenten jumalan. Kun Hermes varttui, Zeus teki hänestä jumalten sanansaattajan; vain Hermeksellä oli vapaa kulkuoikeus Olympoksen, maan ja manalan välillä, ja hän kuljetti kuolleet kreikkalaiset lautturi Kharonille, joka pientä maksua vastaan vei kuolleet Styksin yli Haadekselle.

Apollonin tavoin Hermeksellä oli monia rakkaussuhteita. On erilaisia kertomuksia siitä, kenen kanssa hän sai kuuluisimman poikansa Panin, josta tuli paimenten jumala. Taiteessa Pan esiintyy reippaana ihmishahmona, jolla toisinaan on pukin jalat ja sarvet ja toisinaan vuohen pää ja ihmisen ruumis; hän soittaa usein yksinkertaista panhuilua. Hermes kuvataan kerykaioninsa (maagisen sauvan) kanssa. Sauvaa kiertävät käärmeet ja se antaa hänelle luvan päästä kaikkialle. Hänellä on parta ja yllään matkalaisen vaatteet – aurinkohattu, lyhyt tunika ja viittaa. Hänen hatussaan ja saapaissaan on joskus siivet lentämistä varten.

C:\Program Files (x86)\Microsoft Office\MEDIA\CAGCAT10\j0088542.wmf

Demeter, Persefone ja Haades

Prinssi nimeltään Iason vietteli maan päällä Kronoksen ja Rhean tyttären Demeterin; heidän lapsensa olivat Plutos (Rikkaus) ja Filomelos, josta tehtiin tähtikuvio Ajomies. Zeus surmasi Iasonin salamalla luultuaan tämän rakastuneen erääseen jumalattareen; sitten Zeus rakasteli Demeterin kanssa ja heille syntyi tytär nimeltä Persefone. Haades, olympolaisten veli ja manalan vartija, pyysi Zeukselta Persefonea vaimokseen. Zeus suostui, mutta ajatellen ettei Demeter suostuisi siihen, että menettäisi tyttärensä ikuisiksi ajaksi manalaan, hän auttoi Haadesta Persefonin ryöstössä. Hän pyysi Gaiaa lähettämään paljon kauniita kukkia lähelle sitä paikkaa jossa Persefoni asusteli; kun tyttö ystävineen poimi kukkasia, tuli Haades manalasta vaunuillaan ja vei tyttöparan mennessään. Ihmisiksi naamioitunut Demeter etsi häntä monen päivän ja yön ajan. Jokaisessa kaupungissa jossa hän kävi, hän kertoi ihmisille elonkerjuun salaisuudet; yhdestä näistä kaupungeista, Eleusiksesta, tuli hänen mysteerikulttinsa keskus. Demeter uhkasi maata nälänhädällä, ellei hänen tytärtään palautettaisi; mutta Persefone oli syönyt monta granaattiomenan siementä, mikä merkitsi, että hänen oli jäätävä Haadekseen yhdeksi kolmasosa vuodeksi, minä aikana Demeter ei antanut viljan kasvaa. Joka kevät pidettiin juhlat Persefonen paluun kunniaksi. Eleusiksessa Demeter lainasi lohikäärmeiden vetämät siivekkäät vaununsa nuorelle Triptolemokselle; tämä käytti vaunuja joka vuosi kylvääkseen siemenet maan päälle. Taiteessa äiti ja tytär esiintyvät toisinaan kruunut päässä ja kädessään soihtu tai maissin tähkä.

C:\Program Files (x86)\Microsoft Office\MEDIA\CAGCAT10\j0088542.wmf

Dionysos

Viinin ja kasvillisuuden jumala Dionysoksen, joka tunnetaan myös nimellä Bakkhos, kuolevainen äiti oli Theban Semele, jonka Zeus oli ottanut rakastajattarekseen. Mustasukkainen Hera ilmestyi Semelelle tämän vanhan lastenhoitajan valepuvussa ja kehotti Semeleä vaatimaan, että Zeus ilmaantuisi oikeassa muodossaan. Zeuksen salama poltti Semelen kuoliaaksi, mutta Zeus pelasti syntymättömän pojan ja ompeli hänet reiteensä; muutama kuukausi myöhemmin syntyi Dionysos ja Hermes sai tehtäväkseen viedä hänet Nysavuoren nymfien tuli hänen naispuolisia palvojiaan (mainadeja). Hera teki hänet hulluksi ja hän pakeni itään, missä itämainen maan jumalatar Kybele paransi hänet. Sitten hän palasi Kreikkaan, vakiinnutti palvontansa eri paikoissa ja osoitti maailmalle, että hänen isänsä oli Zeus.

Klassisessa taiteessa Dionysos esiintyy kauniina nuorukaisena, jolla on pitkät hiukset ja thyrsossauva – sauva jota kiertää muratti ja jonka päässä on pinjankäpy; päässään hänellä on murattiseppele, ja kädessään useinkin nurin käännetty viinimalja.

Hänen naispuoliset kannattajansa (mainadit) ovat ulkomuodoltaan inhimillisiä, mutta heilläkin on thyrsossauvat ja he ovat pukeutuneet riittien aikana teurastamiensa eläinten nahkoihin; otsanauhoina he käyttävät usein murattia tai jopa käärmeitä. Dionysoksen miespuoliset kannattajat, satyyrit, esitetään miehinä, joilla on hevosen häntä, suipot korvat ja suorana seisovat penikset – nämä ovat merkkejä irrationaalisesta eläimellisestä luonnosta, jonka Dionysoksen palveleminen vapauttaa; tapaamme heidät tavallisesti juopottelemassa tai tavoittelemassa innokkaasti mainadeja.

C:\Program Files (x86)\Microsoft Office\MEDIA\CAGCAT10\j0088542.wmf

Hestia

Kronoksen ja Rhean vanhin lapsi Hestia vartioi liettä, tulta, kotia, perhettä ja valtiota. Hän psysyi neitsytjumalattarena, vaikka sekä Poseidon että Apollon olisivat halunneet naida hänet. Hän esiintyy vain harvoin taiteessa ja hänellä on vain harvoja pyhättöjä, koska hänen kotinsa sijaitsee jokaisessa kotiliedessä.

C:\Program Files (x86)\Microsoft Office\MEDIA\CAGCAT10\j0088542.wmf